Kursus i psykodynamisk gruppeterapi

* Bliv fortrolig med potentialet ved gruppeterapi

Institut for gruppeanalyse (IGA) i København udbyder **30 timers kursus** i psykodynamisk gruppeterapi.

**Formål**

Formålet med dette kursus er at give dig teoretisk viden til selvstændigt at kunne reflektere over, tilrettelægge og varetage terapigrupper. Undervisningen er tilrettelagt så alle, uanset teoretiske og metodiske præferencer vil have glæde af kurset.

På kurset gennemgås væsentlig baggrundsteori for psykodynamisk gruppeterapi, grundlæggende begreber og dynamikker, der bidrager til at du:

* Bliver fortrolig med baggrundsteori for psykodynamisk gruppeterapi, grundlæggende begreber og dynamikker.
* Kan relatere disse til din egen praksis/erfaringer.
* Kan forholde dig til psykodynamisk gruppeterapi på et kvalificeret grundlag.

**Læringsmål, færdigheder, erfaringer og kompetencer**

Kurset vil give dig **viden** og **erfaring** om og med psykodynamisk gruppeterapi og dets grundlæggende begreber og dynamikker, og disses relevans for dit praktiske arbejde som gruppeterapeut. Dette vil gøre dig i stand til:

* At træffe kvalificerede beslutninger som gruppeterapeut på baggrund af teori, forskning og litteratur.
* At strukturere, planlægge og monitorere gruppeterapi med afsæt i en psykodynamisk reference ramme.
* At kunne reflektere over gruppeprocessen med inddragelse af gruppedynamikker.
* At selv opleve at være gruppedeltager og derved reflektere over egen rolle og funktion i gruppeprocessen.

**Målgruppe**

Læger, psykologer samt andre faggrupper, der har interesse i og evt erfaring med gruppeterapi

**Undervisningsform**

Kurset vil bestå af oplæg, plenumdiskussioner og egen oplevelse i og med gruppe. På kurset vil deltagerne få lejlighed til at være gruppedeltagere og selv opleve gruppeprocessen.

**Temaer for kursus**

* Teori om gruppeterapi
* Historik – matrix – sondringer mellem psykoanalyse og gruppeanalyse
* Gruppeanalyse af, i og med gruppen
* Visitation til gruppe, hvordan og hvem?
* Overvejelser når klienten ønsker individuel terapi
* Gruppesammensætning, overvejelser om homo- og heterogene grupper
* Gruppetyper

- Kort- og længerevarende grupper

- Manualiserede gruppeforløb og ”ordet er frit”

- Afgrænsede og langsomt åbne grupper

* Hvad sker der i grupper, hvad virker og når gruppen er udfordret
* Gruppeterapeutiske faktorer, kommunikationsprocesser, destruktive processer, angst hos gruppeterapeuten.
* Fra grundantagelse til arbejdsgruppe
* Gruppen i organisationen

**Efter kurset**

På hjemmesiden her kan du læse mere om uddannelser, kurser og arrangementer inden for det gruppeterapeutiske, organisationspsykologiske og ledelsesmæssige felt.

**Litteratur**

Nielsen,J & P. Sørensen (2013): ”Brug gruppen”’ Hans Reitzels forlag

Bjerke Ness, S (2018): Gruppeterapi. Grundlæggende om hvorfor og hvordan” Gyldendal

Artikler og uddrag af bøger af:

Lorentzen,S

Behr .H & Hearst,L,

Yalom, I. & Leszcz,M.

Visholm,S.

Aagård,S.

Thygesen,B.

m.m.

**Datoer, tidspunkt og varighed**

24.- 25.-26.februar og 13.og 14. marts 2025

Hver dag fra kl.8.30-15.30

30 timer fordelt over 5 dage

Uddannelsesplan

Dag 1.

08.30– 08.45: Velkomst og introduktion

08.45 - 10.15: Teori: 1. Tema

10.30 – 12.00: gruppe

12.30 – 14.00: Teori 2. Tema

14.00 - 15.30: Gruppe

Dag 2

O8.30 – 10.00: Gruppe

10.15 – 11.45: Teori 3. Tema

12.15 – 13:45 Teori 4. Tema

14.00 – 15.30: Gruppe

Dag 3

08.30 – 10.00: Gruppe

10.15 – 11.45: teori 5. Tema

12.15 – 13.45 Refleksionsforum i stor gruppe

14.00 – 15.30: gruppe

Dag 4

O8.30 – 10.00: Gruppe

10.15 – 11.45: Teori 6. Tema

12.15 – 13.45: Teori 7. Tema

14.00 – 15.30: Gruppe

Dag 5

08.30 – 10.00: Gruppe

10.15 – 11.45: teori. 8 Tema

12.15 – 13.45: Refleksionsforum i stor gruppe

14.00 – 15.30: gruppe

**Sted**

København: Psykiatrifonden, Hejrevej 43, 2. sal., 2400 København NV

**Forplejning**

Kaffe, te, vand samt frokost og eftermiddags frugt/kage.

**Pris**

Kr. 11.000,00

**Godkendelse:**

Kurset søges godkendt af Dansk Psykologforening til specialistuddannelse i Psykoterapi, voksne og i Psykoterapi børn og unge, som anden teoretisk referenceramme.

**Undervisere** *:*

Lars Bo Jørgensen, cand.psych., specialist- og supervisorgodkendt i psykoterapi Uddannet ved Institut for gruppeanalyse, gruppeanalytiker. Har fungeret som underviser og supervisor på den gruppeanalytiske uddannelse gennem en årrække. Forfatter og redaktør og skribent på gruppeanalytisk leksikon.

Marianne Malm, cand.psych, specialist i psykoterapi og supervision. Uddannet ved Institut for Gruppeanalyse. Har været ansat på Københavns Universitet, Studenterrådgivningen, psykiatrien og er privatpraktiserende siden 1989. Er desuden konsulent ved forsvarsakademiet. Siden 2020 underviser ved den gruppeanalytiske uddannelse.

Københavns Universitet, stipendiat og underviser.

Helene Krasnik, Cand.psyk. specialist i psykoterapi og supervision. Uddannet ved Institut for Gruppeanalyse, hvor hun også i en årrække har fungeret som underviser og supervisor. Hun har arbejdet i såvel det sociale område, som i psykiatriren, de sidste mange år med mentaliseringsbasreet behandling af personlighedsforstyrrelser. Hun har desuden privat praksis med terapi og supervision.

Rozhiar Mohammadi Dahlkilde, cand.psych., specialist i psykoterapi for voksne. Rozhiar har mange års erfaring fra psykiatrien, med kognitiv adfærdsterapeutiske grupper, mentaliseringsbaserede grupper, flerfamiliegrupper samt supervisionsgrupper. Uddannet ved Institut for gruppeanalyse, gruppeterapeut.